شارام نازری
شارام نازری (؛ لەدایکبووی ١٨ی شوباتی ١٩٥٠) مۆسیقازانێکی دیاری بە ڕەچەڵەک کوردی خەڵکی کرماشانە، کە لە ھەردوو مۆسیقای کوردی و ئێرانیدا کاردەکات. لەگەڵ مۆسیقازانانی تری ئێرانی وەک جەلیل شەھناز، حوسێن عەلیزادە، جەلال زولفنوون، پەروێز مەشکاتیان، و فەرامەرز پایوەردا بەریەککەوتنی ھەبووە. ھەروەھا لەگەڵ حافزی کوڕیشیدا کاریکردووە.

نازری یەکەم مۆسیقازان بوو کە شیعری مەولانای ڕۆمی ھێنایە مۆسیقای فارسییەوە، و بووە ھۆی دروستبوونی نەریتی مۆسیقای سۆفیگەری لە ھەردوو مۆسیقای کوردی و مۆسیقای سونەتیی ئێرانیدا. کریسچن ساینس مۆنیتەر نازناوی «پاڤارۆتیی ئێران» ی داوەتێ.

ژیان 

شارام نازری لە ١٨ی شوباتی ١٩٥٠، لە کۆڵانی یەخچاڵی گەڕەکی بەرزەدەماخی کرماشان، لە خێزانێکی کورددا لەدایکبووە کە ئاشنای شیعر و مۆسیقا بوون. لەلایەن دایکییەوە ئاشنای مۆسیقا و شیعر بووە؛ باوکیشی دەنگێکی خۆشی ھەبووە و لەگەڵ شارەزایی لە گۆشە و ڕەدیفەکانی میلۆدیی ئێرانی، سێتاریشی ژەنیوە. باوکی کەڵکی لە شێوازە پێشینەکان و گۆرانیبێژانی ئەو دەڤەرە وەرگرتووە، بە تایبەتیش «شێخ داوودی». مامۆستا پەروێز خان پوورنازری، ناسراو بە حاجی خان، گەورەی ئەو خێزانە بووە و لە قوتابییەکانی دەروێش خان و کۆلۆنێڵ وەزیری بووە. زۆربەی شارەزایانی مۆسیقای کرماشان لەسەر دەستی ئەو فێری نۆتە و مۆسیقای سونەتیی ئێرانی بوون. بەھۆی ئەمەوە شارام نازری توانی لە تەمەنی حەوت ساڵیدا یەکەم بەرنامەی ھونەریی خۆی لە ڕادیۆی کرماشان پێشکەش بکات. لە تەمەنی ١١ ساڵیشدا توانی چەند بەرنامەیەکی تری مۆسیقیی پێشکەش بکات.

بڕێک لە ئالبۆمەکان 
 دەنگی قسەی عیشق (١٩٨٠)
 بەھارانی ئاویەر (١٩٨٦)
 ئاوازی ئەساتیر، شێعری کوردی
 گوڵی سەدبەرگ، شێعری حافز و مەولانای ڕۆمی
 حەیرانی
 نەورۆز (ئەلبوم)
 شۆری ڕۆمی
 ئەمیر کەبیر

سەرچاوەکان

بەستەرە دەرەکییەکان 

 وێبگەی فەرمی
 [ شارام نازری] لە ئۆڵمیوزیک
پێرفۆرمانسی شارام نازری لە ٨٠٠ەم ساڵیادی مەولانای ڕۆمی (بی بی سی فارسی)

براوەکانی خەڵاتی گرامی
خەڵکی کرماشان
کوردەکانی ڕۆژھەڵاتی کوردستان
زیندووان
ژەنیارانی کورد
گۆرانیبێژان بە زمانی فارسی
گۆرانیبێژان بە زمانی کوردی
گۆرانیبێژانی پیاوی ئێرانی
گۆرانیبێژانی پیاوی کورد
گۆرانیبێژانی کلاسیکیی ئێرانی
گۆرانیبێژانی کورد
لەدایکبووانی ١٩٥٠
مۆسیقای کوردی